Harvard Muzeo pri Antikva Proksima Oriento

La Harvard Muzeo pri Antikva Proksima Oriento (angle Harvard Museum of the Ancient Near East, akronime HMANE, antaŭe nomita La Semida Muzeo de Harvard (Harvard Semitic Museum) ) estas universitata muzeo, kiu traktas la Antikvan Proksiman Orienton kaj estis establita en 1889 . La muzeo estis fondita de Yaakov Schiff, kiu donacis ĉirkaŭ 10 000 dolarojn por ĝia starigo en 1889. La celo de la muzeo estis "prezenti la kutimojn kaj historion de la semidaj popoloj kaj montri kiel ili kontribuis al civilizo." Unue la muzeo situis en la Muzeo Peabody kaj ĝi estis malfermita al la publiko en 1891. En 1902, la muzeo malfermiĝis en la nova konstruaĵo de la muzeo, kiu ankaŭ estis donacita de Schiff por 80 mil dolaroj . La muzeo estas loĝigita en sia nuna konstruaĵo, ene de la Harvard-kampuso en Kembriĝo, Masaĉuseco ekde 1903. Inter la fruaj atingoj de la muzeo estas la unuaj sciencaj elfosadoj en la Sankta Lando (en Samario en 1907-1912) kaj elfosadoj ĉe Nuzi kaj Tell el-Khaleifeh en Sinajo, kie la plej malnova alfabeto estis trovita. Inter la artefaktoj de la muzeo estas ceramikaĵo, cilindraj sigeloj, skulptaĵoj, moneroj kaj kojnoformaj tabuletoj. Nuntempe, la muzeo havas proksimume 40,000 arkeologiajn trovaĵojn, la plej multaj el ili de elfosadoj aranĝitaj kun la financado de la muzeo en Egiptio, Irako, Israelo, Jordanio, Sirio kaj Tunizio. La Muzeo ankaŭ konservas kopion de la Steleo de Merneptah. Referencoj Eksteraj ligiloj Oficiala retejo Departemento de Proksim-Orientaj Lingvoj kaj Civilizacioj ĉe Harvard